cyanic-selkie/wikianc huggingface dataset:
ყოვლისშემძლეობის პარადოქსი
thumb|right|250px|[[იბნ რუშდი (1126-1198), ერთ-ერთი პირველი ფილოსოფოსი, რომელმაც ყოვლისშემძლეობის პარადოქსი წამოაყენა]] ომნიპოტენციის ანუ ყოვლისშემძლეობის პარადოქსი — ფილოსოფიური დილემა, რომელიც წარმოიქმნება ომნიპოტენციური (ყოვლისშემძლე) ქმნილების არსებობის დაშვებისადმი ლოგიკური მიდგომით. კერძოდ, პარადოქსი იქმნება შეკითხვის დასმისას:
ზოგიერთი ფილოსოფოსის აზრით ეს პარადოქსი ამტკიცებს იმას, რომ შეუძლებელია ამგვარი (ყოვლისშემძლე) არსების არსებობა; სხვებს კი მიაჩნიათ, რომ პარადოქსი იქმნება ყოვლისშემძლეობის კონცეფციის არაზუსტი გაგების გამო. უფრო მეტიც, მთელი რიგი ფილოსოფოსებისა მიიჩნევენ, რომ მტკიცება იმაზე, რომ ესა თუ ის არსება ომნიპოტენტურია ან პირიქით, მცდარი დილემაა, ვინაიდან ის თავს არიდებს სხვადასხვა ხარისხის ომნიპოტენციის შესაძლებლობას.
პარადოქსი ემყარება აბრაამისეული რელიგიების ღმერთის განსაზღვრებას, თუმცა ეს აუცილებელი პირობა არ არის. შუა საუკუნეებიდან მოყოლებული, ფილოსოფოსებმა ამ პარადოქსის ფრაზირება მრავალი ფორმით სცადეს, რომელთა კლასიკური მაგალითია: “შეუძლია ომნიპოტენტურ არსებას შექმნას ქვა იმდენად მძიმე, რომ თავად ამ ომნიპოტენტურმა არსებამაც ვერ ასწიოს?” პარადოქსის ამგვარი სახით ფორმულირებას რამდენიმე ხარვეზი აქვს, თუმცა როგორც ყველაზე განთქმული ვერსია, ის თვალსაჩინო ილუსტრაციაა ამ პარადოქსის ანალიზის სხვადასხვა მეთოდებისა.
ყოველისშემძლეობის პარადოქსის სრულყოფილი ანალიზისთვის საჭიროა ომნიპოტენციის ზუსტი განსაზღვრების დადგენა. ეს განსაზღვრება ვარირებს სხვადასხვა კულტურასა და რელიგიებში, და ასევე ფილოსოფოსებს შორისაც. ამ ცნების საყოველთაოდ მიღებული განსაზღვრებით ის ყოვლისშემძლე, უძლიერესი არსებაა, თუმცა ეს არ არის საკმარისი ომნიპოტენციის პარადოქსისთვის. პარადოქსის ფორმულირება შეუძლებელია, მაგალითად, თუ ჩავთვლით, რომ ომნიპოტენციურ არსებას შეუძლია იმოქმედოს ლოგიკური ჩარჩოების შეზღუდვების გარეთაც. პრობლემისადმი თანამედროვე მიდგომები პარადოქსს იხილავენ სემანტიკის შესწავლით, ეჭვქვეშ აყენებენ რა ენის, და მაშასადამე ფილოსოფიის, შესაძლებლობას ახსნას თავად ომნიპოტენციის კონცეფცია.
ფილოსოფიური ახსნა
შეკითხვის “შეუძლია ომნიპოტენტურ არსებას შექმნას ქვა იმდენად მძიმე, რომ თავად ამ ომნიპოტენტურმა არსებამაც ვერ ასწიოს?” ანალიზი შესაძლებელია შემდეგნაირად:
ამგვარი ახსნა სარკისებურად ირეკლავს მეორე კლასიკურ პარადოქს - დაუბრკოლებელი ძალის პარადოქსს: რა მოხდება მაშინ, როდესაც დაუბრკოლებელ ძალას შეხვდება უძრავი ობიექტი? ამ პარადოქსის პასუხი ამგვარია: თუ ძალა დაუბრკოლებელია, მაშინ ამავე განსაზღვრებით არ არსებობს ნამდვილად უძრავი ობიექტი; და პირიქით, თუ უძრავი ობიექტი სინამდვილეში არსებობს, მაშინ ვერანაირი ძალა ვერ განისაზღვრება როგორც ჭეშმარიტად დაუბრკოლებელი. ამგვარი პარადოქსები ემყარება ზოგად მტკიცებებს, მაგრამ ვერ პასუხობს ყოვლისშემძლეობის განსაზღვრების საკითხს.
ვინმემ შესაძლოა პარადოქსი გადაჭრას თუ ჩავთვლით, რომ ყოვლისშემძლეობა აუცილებლად არ მოიცავს ყველაფრის შესაძლებლობას ერთსა და იმავე დროს, ანუ ყოველთვის. შესაბამისად, არგუმენტი შეიძლება ამგვარად ჩამოყალიბდეს:
ამ შეხედულების მცირეოდენი ვარიაცია ედება საფუძვლად ქრისტიანულ სარწმუნოებას. ქრისტიანულ სახარებებში ყოვლისშემძლე შემქმნელი საკუთარი ნებით იცლის საკუთარი ძალის ნაწილს და საკუთარ ქმნილებაში აღწევს. ამგვარი სცენარით, ყოვლისშემძლე არსება საკუთარ თავს ზღუდავს (გარკვეულ ფარგლებში) იმ კანონებით, რომლითაც მან სამყარო შექმნა. საკუთარი ქმნილებიდან გამოსვლის შემდეგ ეს არსება უკან იბრუნებს მის განუსაზღვრელ ძალას. ამგვარ ლოგიკაზე დაყრდნობით ყოვლისშემძლეობის განსაზღვრება ისევ საორჭოფო ხდება: შეუძლია კი ყოვლისშემძლე არსებას შექმნას ქვა იმდენად მყარი და უცვლელი, რომ თავად ამ არსებამაც ვერ შეძლოს მისი წონის შემცირება? უფრო მეტიც, ახვევს კი ამგვარი სიტუაცია თავს ყოვლისშემძლე არსებას წინაპირობას, რათა მან მოგვიანებით შეამციროს ქვის წონა—ზღუდავს რა ამით ყოვლისშემძლე არსების თავისუფალ ნებას?
დაუბრკოლებელი ძალის პარადოქსზე კლასიკური მტკიცების ხარვეზები ნათელი ხდება თანამედროვე ფიზიკის კონტექსტში, სადაც ყუმბარა, რომლის ტრაექტორიის შეცვლა შეუძლებელია და კედელი, რომლის დანგრევა შეუძლებელია არის ფიზიკურად შეუძლებელი ტიპის ობიექტები, ანუ ობიექტები, რომელთაც უსასრულო ინერციულობა ახასიათებს. თუმცა, ეს ფიზიკის არგუმენტებია, რაც პირდაპირ ვერ პასუხობს პარადოქსის ლოგიკას; ის მხოლოდ ზეგავლენას ახდენს პარადოქსის ილუსტრაციისთვის ფილოსოფიული მაგალითების ჩვენეულ არჩევანზე. შესაბამისად, კლასიკური განსაზღვრება ყოვლისშემძლეობის პარადოქსისა - ქვა იმდენად მძიმე, რომლის აწევა მის ყოვლისშემძლე შემქმნელს არ შეუძლია - არისტოტელესეულ მეცნიერებას ეფუძნება. ეს განსაზღვრება უშვებს, რომ კოსმოსი გეოცენტრიულია და დედამიწა ბრტყელია - შეიძლება კი ქვის აწევა პლანეტის ზედაპირიდან? უფრო მეტიც, თუ მოვიაზრებთ ქვის პოზიციას მზესთან მიმართებაში, რომლის ირგვლივაც პლანეტა მოძრაობს, შეიძლება დავასკვნათ, რომ ქვის აწევის პროცესი მუდმივია. პედანტურად თუ ვიმსჯელებთ, თანამედროვე ფიზიკა მიუთითებს, რომ ფრაზის ამგვარი არჩევანი საკმაოდ სუსტია, თუმცა ეს თავისთავად არ იძლევა იმის საბაბს, რომ ვუარყოთ ყოვლისშემძლეობის პარადოქსის ფუნდამენტალური კონცეფცია. ფიზიკოსი სტივენ ჰავკინგის მიერ შემქმნელი ღვთაებისა და ბუნების კანონთან მიმართებაში ჩამოყალიბებული განსაზღვრებით, კლასიკური მსჯელობა შეიძლება შემდეგნაირად გადაკეთდეს:
მეცნიერ-პუბლიცისტი ჯეიმზ გლიკი, რიჩარდ ფეინმანის ბიოგრაფიაში აღნიშნავს, რომ ამგვარი პარადოქსი წარმოიშვა, როდესაც მეცნიერებმა დაიწყეს კამათი ატომთა არსებობის შესახებ: შეეძლო კი ყოვლისშემძლე არსებას, ამ შემთხვევაში, ქრისტიანულ ღმერთს, შეექმნა ატომები, რომელთაც ის თავადაც ვერ გახლეჩდა?
მარტივი წარმოდგენით, ყოვლისშემძლეობის პარადოქსი კონცეპტუალურად მსგავსია ტოლერანტული საზოგადეობების მიერ არატოლერანტთა მიმართ არატოლერანტობის, ვინაიდან არატოლერანტობის ტოლერანტობით ეს საზოგადოება თავად იქნებოდა არატოლერანტული. მსგავსად, როდესაც ღმერთი იგულისხმება, როგორც ყოვლისშემძლე, ეს განსაზღვრება უნდა გავიგოთ ისე, რომ ის გამორიცხავს ნებისმიერ საქმიანობას, რომელიც ყოვლისშემძლეობას კითხვის ნიშნის ქვეშ დააყენებდა. მაგ. ღმერთის უკვდავობა მის ყოვლისშემძლეობას კი არ ჩრდილავს, არამედ ხაზს უსვამს მას. მაშასადამე, პარადოქსი შეიძლება გადაწყდეს იმ პირობის შემოტანით, რომ ღმერთი საკუთარი უნაკლობით შეზღუდულია და ამგვარად ის ვერ შექმნის ქვას იმდენად მძიმეს, რომელსაც თავად ვერ ასწევდა. ჩაითვლება თუ არა ის ყოვლისშემძლედ კი უკვე მხოლოდ სემანტიკის საკითხია.
ლიტერატურა
კატეგორია:ათეიზმი კატეგორია:რელიგიის ფილოსოფია კატეგორია:პარადოქსები კატეგორია:თეოლოგია
ნაბილარი
ნაბილარი შეიძლება აღნიშნავდეს:
Carinapex
Carinapex — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ნისკარტნიჩაბა
ნისკარტნიჩაბა (Eurynorhynchus pygmaeus) — ფრინველი მეჭვავიასნაირთა რიგისა. ბეღურასავით პატარა ჩიტია. გამოირჩევა ნიჩბისმაგვარი ნისკარტით, რომელიც წვეროში გაფართოებულია. ნისკარტნიჩაბა ბუდობს მხოლოდ ჩუკოტკის ნახევარკუნძულზე. ზამთრობს სამხრეთ-აღმოსავლეთ აზიაში. ბუდეს იკეთებს ტუნდრაში, წყალსატევების ბალახნარით დაფარულ ნაპირებზე. დებს 4 კვერცხს. კვერცხებზე ზის და შთამომავლობაზე ზრუნავს მხოლოდ მამალი. იკვებება მწერებით და წვრილი კიბოსნაირებით.
ნატაშა მაკელჰონი
ნატაშა მაკელჰონი (მაკელჰოუნი)  დაბ. ნატაშა აბიგაილ ტეილორი ინგლ. Natascha McElhone, დ. 14 დეკემბერი, 1971, უოლტონი ტემზაზე, სურე, დიდი ბრიტანეთი) — ბრიტანელი მსახიობი.  მაყურებლის ყურადღება მიიპყრო ეკრანზე გამოჩენით   ფილმში „გაატარო ცხოვრება პიკასოსთან ერთად“, სადაც პარტნირობას უწევდა ენტონი ჰოპკინსს. მსახიობმა ფრანსუაზა ჟილოს როლი შეასრულა. ფილმის შესახებ არასასურველი მიმოხილვის მიუხედავად, თავად მსახიობისათვის წარმატებული გამოდგა, რადგან კრიტიკოსებისაგან დადებითი შეფასება დაიმსახურა, რამაც უზრუნველყო მისი წარმატება ჰოლივუდში.
ადრეული წლები
ნატაშა მაკელჰონი დაიბადა ლონდონის გარეუბანში, უოლტონ-ტემზაზე. მშობლები ჟურნალისტები იყვნენ. მას ჰყავს სცენარისტის ძმა დეიმონი, რომელიც ლოს-ანჯელესში ცხოვრობს, ორი ნახევარძმა: ალექსანდრე, რომელიც ციურიხში ცხოვრობს და ნიკოლოზი, რომელიც სტოკჰოლმში ცხოვრობს. მისი მშობლები დაშორდნენ, როდესაც ის ორი წლის იყო. მისმა ირლანდიელმა დედა ოჯახთან ერთად ბრაიტონში გადასახლდა. მოგვიანებით კი დაქორწინდა ჟურნალისტსა და მიმომხილველზე როი გრინსლეიდზე.
კარიერა
მარცხნივ|მინი|2014 წლის მარტი- [[ლონდონი]] გოგონა ბრაიტონში  სენტ – მარიამის გოგონების ადმინისტრაციულ სკოლაში სწავლობდა. შემდგომში მან სწავლა განაგრძო ლონდონის მუსიკისა და დრამატული ხელოვნების აკადემიაში. სწავლის პერიოდში მან ითამაშა რამდენიმე თეატრალურ სპექტაკლში, მათ შორისაა: "რიჩარდ III", "გრაფი მონტე კრისტო", "ალუბლის ბაღი", "ზაფხულის ღამის სიზმარი". 1993 წელს სწავლის დასრულების შემდეგ ნატაშა პირველად გამოჩნდა დიდ ეკრანზე ფილმში "გაატარო ცხოვრება პიკასოსთან ერთად", აგრეთვე "ეშმაკის საკუთრება", "რონინი" და მსოფლიოში ცნობილი "ტრუმენის შოუ".
მიუხედავად იმისა, რომ ნატაშამ ჰოლივუდის ისეთ კაშკაშა ვარსკვლავებთან ერთად შეასრულა ითამაშა, როგორებიც არიან: ჯორჯ კლუნი, ბრედ პიტი, რობერტ დე ნირო, კრისტიან ბეილი, ჯიმ კერი, მსახიობი თავს არიდებს დიდ ყურადღებას და არჩევს როლებს დაბალბიუჯეტიან ფილმებში, მაგალითად : „მისის დელოუეი“, „სიყვარულის ამაო ძალისხმევა“, „მოჩვენებების ქალაქი“, „სოლარისი“ და BBC-ის მიერ გადაღებული ფილმი „კიდევ ერთი ბოლეინების გვარიდან“. ნატაშას ბოლოდროინდელი ნამუშევრებია: „ქალბატონები იისფერში“, სადაც მონაწილეობა მიიღო ჯუდი დენჩთან და მეგი სმიტთან ერთად,  რეჟისორ სტივენ დოლდრის ფილმში  X-Boy, ამერიკულ სატელევიზიო შოუში „გულახდილობა“, შეასრულა უნგრელი რევოლუციონერი ქალის როლი  რიდლი სკოტის დადგმულ მინი სერიალში „კომპანია“,2006 წლის თებერვალში დიანა რიგთან ერთად ვესტ ენდში ითამაშა სპექტაკლში "ღირსება". ამასთან,  ბოლო წლებში ყველაზე მნიშვნელოვანია ფილმ „კალიფორნიზაციაში“ შესრულებული კარენის როლი. ფილმში მასთან ერთად მონაწილეობს დევიდ დუხოვნი.
მეუღლის მოულოდნელი გარდაცვალების შემდეგ, ნატაშამ განაგრძო მისთვის წერილების წერა, ზოგჯერ დოკუმენტურად ასახავდა ცხოვრებისეულ წვრილმანებს, ასევე ეხებოდა იმას, თუ როგორ უმკლავდებოდა მცირეწლოვან შვილებთან ეთად დანაკარგს. მისი წერილები და დღიური  საფუძველად დაედო წიგნს „შენს შემდეგ: წერილები ქმრისა და მამისადმი-სიყვარულსა და დანაკარგზე“. წიგნი გამოიცა 2010 წლის ივლისში.
ნატაშა მაკელჰონი ლონდონში, ფულემის რაიონში  სამ ვაჟთან ერთად  - თეოსთან (2000), ოტისისთან (2003) და რექსთან (2008) ერთად ცხოვრობს.
სქოლიო
კატეგორია:მსახიობი ქალები კატეგორია:მსახიობი ქალები საუკუნის მიხედვით კატეგორია:ინგლისელი ტელემსახიობები კატეგორია:XX საუკუნის ბრიტანელი მსახიობები კატეგორია:დაბადებული 14 დეკემბერი კატეგორია:დაბადებული 1969
სარაგოსა
სარაგოსა (Zaragoza) — ქალაქი ჩრდილო-აღმოსავლეთ ესპანეთში. არაგონის ავტონომიური გაერთიანების დედაქალაქი.
სქოლიო
კატეგორია:სარაგოსის ქალაქები კატეგორია:სარაგოსის მუნიციპალიტეტები
თეთრი ნაცარქათამა
თეთრი ნაცარქათამა (Chenopodium album) — ერთწლოვანი ბალახოვანი მცენარე ჯიჯლაყასებრთა ოჯახისა. სიმაღლეში 100 სმ-მდე აღწევს. ღერო სწორად მდგომია, დატოტვილი, ფქვილისებური ნაფიფქით მოფენილი ან შიშველი. ფოთოლი რომბისებურ-კვერცხისებური ფორმისაა, ფქივილისებური ნაფიფქი აქვს ორივე ან მხოლოდ ქვედა მხარეს. ყვავილების გორგლურები შეკრებილია თავთავისებურ ან ფარჩხატ საგველასებურ ყვავილედში. ყვავის და ნაყოფმსხმოიარობს ივნის-ოქტომბერში. ნათესებში, ბოსტნებსა და ბაღებში იზრდება როგორც სარეველა მცენარე, აგრეთვე გვხვდება მდინარეთა ნაპირებზე, რუდერალურ ადგილებში, დაბლობიდან მთის შუა სარტყლამდე. კოსმოპოლიტი მცენარეა. საქართველოში ყველგანაა გავრცელებული. საკვებად (ფხალად) გამოიყენება ფოთლები და ნორჩი ტოტები.
სქოლიო
კატეგორია:ნაცარქათამა
კუკის კუნძულები 1992 წლის ზაფხულის ოლიმპიურ თამაშებზე
კუკის კუნძულებმა ზაფხულის ოლიმპიურ თამაშებზე მეორედ იასპარეზა 1992 წელს, ესპანეთის ქალაქ ბარსელონაში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1992 წლის ზაფხულის ოლიმპიურ თამაშებზე კატეგორია:კუკის კუნძულები ზაფხულის ოლიმპიურ თამაშებზე კატეგორია:ოკეანეთის ქვეყნები ზაფხულის ოლიმპიურ თამაშებზე
წერეთელი (მარნეულის მუნიციპალიტეტი)
წერეთელი — სოფელი საქართველოში, ქვემო ქართლის მხარის მარნეულის მუნიციპალიტეტში, წერეთლის თემის ცენტრი (სოფლები: წერეთელი, დიდი ბეგლარი, პატარა ბეგლარი, ნორგიუღი, საიმერლო). მდებარეობს მარნეულის ვაკეზე, ზღვის დონიდან 390 მ სიმაღლეზე. ქალაქ მარნეულიდან დაშორებულია 4 კილომეტრით.
ჯეკ მფატრავი
thumb ჯეკ მფატრავი (Jack the Ripper) — ყველაზე გავრცელებული ფსევდონიმი მკვლელისა, რომელიც 1888 წელს, ლონდონის ღარიბულ უბან — უაითჩეპელში გამოჩნდა. მისი მეტსახელი პირველად ანონიმურ წერილში გაჟღერდა, სადაც ავტორი თავს ასაღებდა მკვლელად. უმეტესობამ ეს წერილი სიცრუედ და თაღლითობად მიიჩნია, თუმცა ინფორმაციამ მედიაში გაჟონა და ლონდონი ახალმა მითქმა–მოთქმამ მოიცვა. ყველა მკვლელობა, რომელთაც მფატრავს მიაწერდნენ ერთმანეთის მსგავსი იყო. იგი ძირითადად თავს ესხმოდა მეძავებს, რომლებიც ქალაქის გარეუბნებში მუშაობდნენ. ამ უბნებში პოლიციამ იპოვა ხუთი ქალის გვამი რომელთაც ყელი ჰქონდათ გამოჭრილი. სამ მათგანს დაზიანებული ჰქონდა მუცელი და შინაგანი ორგანოები. ეს ყველაფერი მიანიშნებდა იმაზე, რომ ჯეკ მფატრავს ჰქონდა ანატომიური და ქირურგიული გამოცდილება. 1888 წლის ოქტომბერში სკოტლანდ იარდმა მიიღო წერილი, სადაც იყო ადამიანის თირკმელის ნაწილი, რომელიც სავარაუდოდ ერთ-ერთ მსხვერპლს ეკუთნოდა. სასტიკი მკვლელობების და მედიის მიერ მისი ისტორიის გავრცელების მეშვეობით, ხალხში გაიზარდა იმის რწმენა, რომ ლონდონის ქუჩებში დაძრწოდა კაცი სახელად „ჯეკ მფატრავი“.
წერეთელი (მარნეულის მუნიციპალიტეტი)
დემოგრაფია
2014 წლის აღწერის მონაცემებით სოფელში ცხოვრობს 2191 ადამიანი.
სქოლიო
კატეგორია:მარნეულის მუნიციპალიტეტის სოფლები
ჯეკ მფატრავი
მკვლელობები
მერი ჯეინ კოლინსის უსასტიკესად დასახიჩრებული სხეული იპოვეს 1888 წლის 9 ნოემბერს, საკუთარ სახლში. მკვლელმა წაიღო მისი შინაგანი ორგანოები, მათ შორის გულიც. ეს დანაშაულები მან ჩაიდინა ღამით და ძირითადად კვირის ბოლო ნაწილში, როდესაც ქალაქში სიმშვიდე იყო.
გამოძიება
კატეგორია:ფსევდონიმები კატეგორია:ბრიტანელი სერიული მკვლელები
პატარა სამსარი
პატარა სამსარი — სოფელი საქართველოში, ახალქალაქის მუნიციპალიტეტში, ბარალეთის თემში. მდებარეობს ახალქალაქის პლატოზე, მთა სამსარის დასავლეთით, ზღვის დონიდან 2010 მ.
დემოგრაფია
2014 წლის აღწერის მონაცემებით სოფელში ცხოვრობს 365 ადამიანი.
სქოლიო
კატეგორია:ახალქალაქის მუნიციპალიტეტის სოფლები
Carinapex minutissima
Carinapex minutissima — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
სან-სებასტიან-დუ-ალტუ
სან-სებასტიან-დუ-ალტუ (São Sebastião do Alto) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 575 მეტრზე. მიეკუთვნება რიო-დე-ჟანეიროს შტატის ცენტრის მეზორეგიონს. შედის ეკონომიკურ-სტატისტიკურ მიკრორეგიონ სანტა-მარია-მადალენას შემადგენლობაში.
2010 წლის მონაცემებით, მოსახლეობა 8 895 ადამიანს შეადგენდა, მოსახლეობის სიმჭიდროვე 22.35 კმ²-ზე. ფართობი 397 898 კმ²-ია.
რესურსები ინტერნეტში
კატეგორია:რიო-დე-ჟანეიროს შტატის მუნიციპალიტეტები
კუინზლენდის ტენიანი ტროპიკები
კუინზლენდის ტენიანი ტროპიკები — მსოფლიო მემკვიდრეობის ძეგლი, რომელიც მოიცავს დაახლ. 8 940 კმ²-ს და მდებარეობს ავსტრალიის შტატ კუინზლენდში. იგი გადაჭიუმულია ტაუნსვილიდან კუკტაუნამდე.
ტენიანი ტროპიკები მოიცავს ბევრ უნიკალურობებს, როგორიცაა 390 იშვიათი მცენარის ჯიში, რომელთაგანაც 74-ს გადაშენება ემუქრება. 85 ჯიში ამ ტერიტორიის ენდემია.
რესურსები ინტერნეტში
კატეგორია:კუინზლენდის გეოგრაფია კატეგორია:მსოფლიო მემკვიდრეობის ძეგლები ავსტრალიაში
მაწყვალთა
მაწყვალთა — სოფელი აჭარის ავტონომიურ რესპუბლიკაში, შუახევის მუნიციპალიტეტში (ოლადაურის თემი). მდებარეობს შავშეთის ქედის ჩრდილოეთ კალთაზე, მდინარე ჩირუხისწყლის (აჭარისწყლის მარცხენა შენაკადი) მარცხენა მხარეს. ზღვის დონიდან 1280 მ, დაბა შუახევიდან 21 კმ. 2014 წლის აღწერის მონაცემებით სოფელში ცხოვრობს 232 კაცი. 1842-1843 წლებში სოფელში ააგეს მეჩეთი.
სქოლიო
კატეგორია:შუახევის მუნიციპალიტეტის სოფლები
კუკის კუნძულები 1996 წლის ზაფხულის ოლიმპიურ თამაშებზე
კუკის კუნძულებმა ზაფხულის ოლიმპიურ თამაშებზე მესამედ იასპარეზა 1996 წელს, აშშ-ის ქალაქ ატლანტაში. ამ თამაშებზე მათ ვერცერთი მედალი ვერ მოიპოვეს.
Anthology 3
Anthology 3 — ჯგუფ The Beatles-ის კომპილაციური ალბომი სერიიდან Anthology, რომელიც გამოიცა 1996 წლის ოქტომბერში. ეს არის მესამე ორმაგი დისკი ამ სერიიდან, რომელშიც შეტანილია ჯგუფის არსებობის უკანასკნელი 2 წლის სტუდიური დემო-ჩანაწერები. გარეკანზე გამოტანილია კლაუს ფორმანის მიერ შექმნილი კოლაჟი.
მოსალოდნელი იყო, რომ ამ კრებულში შეტანილი იქნებოდა ლენონის დემო Now and Then, რომელსაც გადაამუშავებდა The Beatles-ის სამი დარჩენილი წევრი, მაგრამ ჩანაწერიდან შეუძლებელი იყო ზუ­ზუ­ნის მოცილება.
სიმღერების სია
ყველა სიმღერის ავტორები - ლენონი/მაკ-კარტნი, გარდა მითითებულისა. ყველა ჩანაწერი სტერეოვერსიაა, გარდა მითითებულისა.
სქოლიო
კატეგორია:The Beatles-ის კომპილაციური ალბომები კატეგორია:1996 წლის კომპილაციური ალბომები კატეგორია:ები-როუდის სტუდიებში ჩაწერილი ალბომები კატეგორია:ალბომები ჯორჯ მარტინის პროდიუსერობით კატეგორია:Apple Records-ის კომპილაციური ალბომები კატეგორია:Capitol Records-ის კომპილაციური ალბომები
ნისკარტსადგისა
ნისკარტსადგისა (Becurvirostra avosetta), ფრინველი მეჭვავიასნაირთა რიგისა. წვრილი და გრძელი ნისკარტი ბოლოში რკალისებურად აქვს ზემოთ აწეული. ფართოდაა გავრცელებული ბალტიის, აზოვის, კასპიისა და შავი ზღვების სანაპიროებზე, აგრეთვე შუა აზიისა და სმხრეთ-დასავლეთ ციმბირის მლაშე ტბებზე. ბუდეს იკეთებს მიწაზე. დებს 4 კვერცხს. ინკუბაცია გრძელდება 25 დღე-ღამე. იკვებება წვრილი მწერებითა და კიბოსნაირებით. საქართველოში გვხვდება მიმოფრენისას.
ლიტერატურა
კატეგორია:ნამდვილი ნისკარტსადგისები
Carinapex papillosa
Carinapex papillosa — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ჭყოპიანის წმინდა გიორგის ეკლესია
ჭყოპიანის წმინდა გიორგის ეკლესია — არქიტექტურული ძეგლი კასპის მუნიციპალიტეტის სოფელ ჭყოპიანში. აგებულია XVI-XVIII საუკუნეებში.
დარბაზული ეკლესია ნატეხი ქვითაა დუღაბზე ნაგები. ბოლო წლებში ცემენტით დაუდევრადაა შეკეთებული. გადახურულია ხის ორფერდა კონსტრუქციაზე დაწყობილი აზბესტით. შესასვლელი სამხრეთიდან აქვს. აღმოსავლეთის სარკმელი სწორკუთხაა. ჩრდილოეთ კედელში აფსიდა არასრული ნახევარწრის ფორმისაა სწორკუთხა ნიშით. ეკლესიის კედლებში რამდენიმე ჯვრის გამოსახულებიანი ქვაა ჩადგმული.
რესურსები ინტერნეტში
კატეგორია:კასპის მუნიციპალიტეტის ტაძრები
747
თარიღი უცნობია
*
ავსტრალორპი
ლიტერატურა
კატეგორია:ქათმის ჯიშები
Now and Then (სიმღერა)
"Now and Then" (იგივე "I Don't Want to Lose You" ან "Miss You") — ჯონ ლენონის დემო სიმღერა, რომელიც ჩაიწერა 1978 წელს და აღმოჩენილი იქნა 1995 წელს. იგი უნდა გამოცემულიყო პროექტის The Beatles Anthology ფარგლებში.
შექმნა
"Now and Then" დაიწერა ჯონ ლენონის მიერ, 1970-იანი წლების ბოლოს, იგივე პერიოდში, რაც "Free as a Bird" და "Real Love", ორი სიმღერა, რომელიც შეიტანეს პროექტის The Beatles Anthology დისკებში. დაუსრულებელი სიმღერა ჩაწერილი
The Beatles-ის ვერსია
1994 წლის იანვარში პოლ მაკ-კარტნიმ ლენონის ქვრივისგან, იოკო ონოსგან მიიღო ორი დემო ფირი. ამ ფირებზე იყო თითქმის დასრულებული "Free as a Bird" და "Real Love", ასევე "Grow Old with Me" და "Now and Then". ამ უკანასკნელზე მუშაობა დაიწყო 1995 წლის მარტში. მაგრამ ლენონის ამ დემოს გარდაქმნის მცდელობისას კოლექტივმა შეწყვიტა ჩაწერა.
2005 და 2006 წლებში საუბარი იყო დემოზე მუშაობაზე. როგორც ითქვა, სინგლი უნდა გამოჩენილიყო კოლექტივის მთლიანი კატალოგის ციფრული სახით ინტერნეტში განთავსებისთანავე.
ჯერჯერობით, არსებობს მხოლოდ ლენონის დემო ვერსია, ხოლო ჯგუფის მიერ დამატებული პარტიების მოსმენა არსად არის შესაძლებელი.
კატეგორია:The Beatles-ის სიმღერები
M&M’s
M&M's (ემ-ენდ-ემსი) — პატარა ზომის და ღილის ფორმის სხვადასხვა ფერის შოკოლადი. ყოველ შოკოლადზე გამოკვეთილია ინგლისური ასო „m“. ორიგინალური შიგთავსი შედგება ნახევრად ტკბილი შოკოლადისგან, დღეს ის „ჩვეულებრივ“ M&M's-ად ითვლება. შემდეგ გაჩნდა პოპულარობით მეორე — არაქისის შიგთავსი და შემდგომში სხვა ვარიაციები — კარამელი, მიწისთხილი, შავი შოკოლადი და სხვა. მათი პოვნა უფრო ძნელია და დამოკიდებულია ქვეყანაზე. პირველად გაჩნდა ამერიკის შეერთებულ შტატებში 1941 წელს და შემდგომში მთელ მსოფლიოში გახდა პოპულარული. „M&M's-ს“ აწარმოებს ამერიკული შოკოლადის მაწარმოებელი კომპანია „Mars. Inc“.
ისტორია
შოკოლადის იდეა გაუჩნდა ფორესტ მარს უფროსს, „Mars. Inc-ის“ დამფუძვნებლის, ფრენკ მარსის შვილს, როდესაც მან ესპანელი ჯარისკაცების ბრიტანული წარმოების კანფეტები ნახა. ესპანეთის სამოქალაქო ომის დროს მათ თან დაჰქონდათ გარედან გამყარებული შაქრის სიროფით დაფარული შოკოლადი, რომელიც არ დნებოდა ესპანეთის თბილ კლიმატშიც კი. 1941 წლისთვის მან საკუთარი მეთოდი დააპატენტა და შოკოლადის ქარხნული წარმოება დაიწყო. ორი „მ“ აღნიშნავს თვითონ ფორესტ მარსს და ბრიუს მიურრის, რომელსაც წარმოებაში 20% წილი ჰქონდა. შოკოლადის პირველი სერიოზული მომხმარებელი აშშ-ს ჯარი იყო. ესპანელი ჯარისკაცების მსგავსად მათ შეეძლოთ კანფეტი ჯიბეში ეტარათ ნებისმიერ კლიმატში მის დაუდნობელად. მეორე მსოფლიო ომის დროს ის მხოლოდ ჯარისთვის მზადდებოდა. დიდმა მოთხოვნამ გამოიწვია წარმოების უფრო დიდ ქარხნებში გადასვლა. ცნობილი სლოგანი „დნება პირში, და არა ხელში“ 1949 წელს გაჩნდა. თანდათან გაჩნდა შოკოლადის სხვადასხვა ფერი - წითელი, ყვითელი, მწვანე.
წითელი კანფეტის გამოშვება დროებით შეწყდა 1970-იან წლებში, რადგან გაჩნდა ლაპარაკი ერთ-ერთი წითელი საღებავის შესაძლო რისკზე ჯანმრთელობისთვის, „M&M's-ის“ საღებავი არ იყო საზიანო, მაგრამ მომხმარებლების დასამშვიდებლად დროებითი ცვლილება მაინც მოხდა. მაგრამ შემდგომში. პროდუქტი მსოფლიოს სხვადასხვა ქვეყანაში გავრცელდა და მისი წარმოების სიჩქარე გაიზარდა.
პერსონაჟები
შოკოლადის რეკლამაში გამოიყენება „M&M's-ის“ მასკოტები. მათგან ყველაზე ცნობილია წითელი - სარკასტული და ყვითელი - მხიარული და ოპტიმისტური, რომელიც არაქისის „M&M's-ს“ განასახიერებს. არსებობს ასევე ლურჯი - მშვიდი, იასამნისფერი - ჭკვიანი და მწვანე - ფლირტის მოყვარული. მწვანე მასკოტი ალუზიაა ლეგენდაზე, რომ მწვანე ფერის „M&M's-ის“ კანფეტი აფროდიზიაკს შეიცავს.
თავდაპირველად შოკოლადის მასკოტი ორი - შავი და თეთრი - ანტრომორფული არსება იყო, რომლებიც რეკლამაში შოკოლადის აუზში ხტებოდნენ. რეკლამაში გამოიყენებოდა ასევე შოკოლადის ბატონის პერსონაჟი, რომელსაც წითელი მასკოტი ამარცხებდა, რადგან ბატონი დნებოდა, ის კი - არა. მდედრობითი სქესის მასკოტები ხშირად არ გამოიყენება. ასეთები იყვნენ ნარინჯისფერი და მწვანე მასკოტები, რომლებმაც, სხვა მასკოტების მსგავსად წითლის და ყვითლის გარდა, ვერ მოიპოვეს ისეთივე პოპულარობა.
ვარიაციები
„M&M's-ის“ ყველაზე გავრცელებული შიგთავსებია რძიანი შოკოლადი და არაქისია. არსებობს ასევე ლიმიტირრბული შიგთავსები წელიწადის დროებისთვის (მარწყვის ნამცხვარი ვალენტინობისთვის, გოგრა ჰელოუინისთვის და ა.შ.) არსებობს ვარიაციები თეთრი და შავი შოკოლადით, სხვადასხვა თხილით, გოგრით, მარწყვით, დარიჩინით, პიტნით, კარამელით, პიტნიანი შოკოლადით, ყავით, ფორთოხლით, ალუბლით, ვაშლით, რძით, ბრაუნის გემოთი, ფორთოხლით, ქოქოსით და ა.შ. მათგან უმეტესობა პოსტსაბჭო ქვეყნებში არ არის გავრცელებული.
სქოლიო
კატეგორია:დესერტები
კატეგორია:გასტრონომია
კატეგორია:კულინარია
ჯამშედპური
ჯამშედპური (जमशेदपुर, জামশেদপুর) — ქალაქი ინდოეთში, უდიდესი ურბანული კონგლომერაცია და ყველაზე ხალხმრავალი ქალაქი ჯარხანდის შტატში. ჯამშედპური ინდოეთის მოწინავე ინდუსტრიული ქალაქია და იგი ინდუსტრიალისტმა ჯამშედჯი ტატამ დააარსა. მას ხშირად ფოლადის ქალაქსაც უწოდებენ.
ქალაქის მოსახლეობა 2011 წლის მონაცემებით 1 337 131 ადამიანია და ამ მხრივ ის მესამეა აღმოსავლეთ ინდოეთში კოლკატისა და პატნას შემდეგ. ინდოეთის იმ 53 ქალაქს შორის, რომელთა მოსახლეობაც 1 მლნ-ს აღემატება, იგი 36-ე ადგილზეა. მდებარეობს ჩჰოტა-ნაგპურის პლატოზე და გარსშემორტყმულია პეიზაჟური დალმას ბორცვებით. ჩრდილოეთ და დასავლეთ ნაწილებს ესაზღვრებიან მდინარეები — სუბარნარეხა და ხარკაი.
ჯამშედპური აღმოსავლეთ ინდოეთის მთავარი ინდუსტრიული ცენტრია. აქ განთავსებულია მრავალი სამრეწველო საწარმო, ასევე უდიდესი ინდური სამრეწველო ზონა ადიტიაპური, რომელიც 1 200 პატარა თუ საშუალო ზომის წარმოებას მოიცავს.
ინდოეთის მთავრობამ, 2010 წლის მოხსენებაში ჯამშედპური ქვეყნის მე-7 ყველაზე სუფთა ქალაქად დაასახელა. 2007 წლის მოხსენებაში, იგი ინდოეთის მე-7 უმდიდრესი ქალაქი იყო. ასევე, მიჩნეულია 2006-2020 წლების მსოფლიოში 84-ე ყველაზე სწრაფად მზარდ ქალაქად.
საფრანგეთის ზღვისიქითა გაერთიანება
საფრანგეთის ზღვისიქითა გაერთიანება (collectivités d'outre-mer or COM) — საფრანგეთის რეგიონების მსგავსად ქვეყნის ადმინისტრაციული დაყოფის ერთ-ერთი შემადგენელი ნაწილია. ზღვისიქითა გაერთიანების სტატუსი მიღებული აქვს, რამდენიმე ფრანგულ ტერიტორიას.
საფრანგეთის შემადგენლობაში შედის ხუთი ზღვისიქითა გაერთიანება:
რესურსები ინტერნეტში
კატეგორია:საფრანგეთის ქვეგანყოფილებები
ზაკვი
ზაკვი — სოფელი საქართველოში, ახალქალაქის მუნიციპალიტეტში, თემის ცენტრი (სოფლები: ბალხო, ბუღაშენი, გომანი, თირკნა, ოლავერდი). მდებარეობს ახალქალაქის პლატოზე, სამსარის მთის დასავლეთით, ზღვის დონიდან 1660 მ სიმაღლეზე, ახალქალაქიდან 16 კმ.. სოფელში მოიპოვება ვულკანური წიდა. საბჭოთა პერიოდში შედიოდა არაგვის სასოფლო საბჭოში, მოქმედებდა მეცხოველეობის მეურნეობა.
დემოგრაფია
2014 წლის აღწერის მონაცემებით სოფელში ცხოვრობს 386 ადამიანი.
სქოლიო
კატეგორია:ახალქალაქის მუნიციპალიტეტის სოფლები
იაჰმეს II
ამასის II (ასევე იაჰმეს II, იახმოს II) — ძველი ეგვიპტის მეფე (ფარაონი) ოცდამეექვსე დინასტიიდან, რომელიც მეფობდა გვიანი პერიოდის დროს. ამასისის მმართველობა დაიწყო ძვ.წ. 570 წელს და დასრულდა ძვ.წ. 526 წელს. ამასის II ითვლება სპარსელთა მიერ ეგვიპტის დაპყრობამდე უკანასკნელ დიად მმართველად (ფარაონად).
ადრეული ცხოვრება
ამ ფარაონის შესახებ დაწვრილებით ჰეროდოტე მოგვითხრობს. ბერძენი ისტორიკოსის თანახმად, ამასისი ფარაონ აპრიესი მიახლოვებული პირი იყო. როდესაც ამ უკანასკნელმა შეიტყო დაწყებული ამბოხების შესახებ, მან ამბოხებულებთან გაგზავნა ამასისი, მოლაპარაკებებით საქმის მოსაგვარებლად. მაგრამ, როდესაც ამასისი ბანაკში ჯარისკაცების წინ გამოდიოდა, ვიღაც კაცმა მას თავზე მუზარადი დაახურა და განაცხადა, რომ ამით იგი ამასისს მეფედ აკურთხებს. ეს არ მომხდარა ამასისის ნების წინააღმდეგ. როდესაც აჯანყებულებმა იგი ფარაონად განაცხადეს, მან დაიწყო აპრიესის წინააღმდეგ ბრძოლისთვის მზადება. აპრიესმა ამასისთან გაგზავნა დიდებული სახელად პატარმებისი, რათა ანასისი მასთან ცოცხალი მოეყვანა. როდესაც პატარბისი ჩავიდა ანასისთან, და დაიწყო მისი დარწმუნება, რათა იგი ჩასულიყო ფარაონთან, ანასისი აიწია უნაგირზე, გაზი გაუშვა და შესთავაზა ამის ფარაონთან წაღება. ამას კი დაამატა, რომ მალე იგი აჯანყებულებთან ერთად, თავად გამოცხადდება აპრიესთან.
ეგვიპტის ფარაონი
ასე გამეფდა ამასისი საისის ოლქიდან. თავიდან ეგვიპტელები დიდად არ სცემდნენ მას პატივს, რადგან უწინ იგი უბრალო მოქალაქე იყო. მაგრამ ამასისმა მოახერხა ხალხის სიყვარულის ეშმაკური და დელეკატური ხერხით მოპოვება. მის საგანძურში იყო დასაბანი თასი, რომელშიც მეფე და მისი სტუმრები ფეხებს იბანდნენ. ამასისმა ბრძანა ამ თასის გადადნობა და მისგან ღვთაების ქანდაკების გაკეთება და ქალაქის ყველაზე ხალხმრავალ ადგილზე დადგმა. ეგვიპტელები კი, როდესაც ქანდაკებას ჩაუვლიდნენ, ლოცულობდნენ მის წინაშე. როდესაც ამის შესახებ მეფეს მოახსენეს, მან ხალხი დიბარა და უთხრა, რომ ქანდაკება გაკეთებულია იმ თასისგან, სადაც ადრე აფურთხებდნენ, შარდავდნნ და ფეხებს იბანდნნ, ახლა კი ხალხი მის წინაშე ლოცულობს, ხო და მეფეც სწორედ ასე შეიცვალა, ადრე იგი უბრალო მოქალაქე იყო, ახლა კი ფარაონია. ამიტომ მას პატივი უნდა სცენ.
მეფე დილით ადრე იწყებდა საქმეების გარჩევას. შემდეგ ქეიფობდა და მხიარულობდა მეგობრებთან ერთად. ჯერ კიდევ როდესაც ამასისი უბრალო მოქალაქე იყო, მას უყვარდა გართობა და არ იყო სერიოზული საქმიანობისკენ განწყობილი, ხოლო როდესაც გაანიავა მთელი ქონება, როგორც ამბობდნენ, მეზობლებისგან იპარავდა.
ამასისის მეფობისას ეგვიპტე აყვავდა. როგორც ამბობდნენ მაშინ ქვეყანაში 20 000 ქალაქი იყო. ამასისმა ბრძანა, რომ ყოველ ეგვიპტელს უნდა მიეწოდებინა ინფორმაცია თავისი ოლქის მმართველისთვის შემოსავლების შესახებ. ხოლო ვინც ამას არ გააკეთებდა, სიკვდილით დაისჯებოდა.
ამასისს კარგი ურთიერთობა ჰქონდა ელინებთან. მან გადმოსახლებულ ბერძნებს მისცა ქალაქი ნავკრატისი, ხოლო მათ, ვინც მხოლოდ სავაჭროდ ჩამოდიოდა, მან უფლება და ადგილები მისცა ღმერთების ალტარების დასადგმელად.
ომი სპარსელებთან და გარდაცვალება
მმართველობის ბოლო პერიოდში ამასისს მოუწია სპარსეთის მეფესთან, კამბისთან ომის დაწყება. თავდაპირველად კამბისმა ამასისს ელჩი გაუგზავნა, რადგან მისი ასულის ცოლად მოყვანა სურდა. ხოლო ამასისის ასულის ცოლად მოყვანა კამბისს ამასისის მოძულე ეგვიპტელმა ექიმმა ურჩია, მან იცოდა, რომ თუ გაათხოვებდა შვილს, ძალიან დაღონდებოდა ფარაონი მასთან განშორებით, ხოლო თუ უარს იტყოდა, ამით შეურაცხყოფას მიაყენებდა კამბისს. ამასისს სძულდა და თან ეშინოდა სპარსების. თან იგი დარწმუნებული იყო, რომ კამბისს მისი ასული არა კანონიერ ცოლად, არამედ საყვარლად უნდოდა. საბოლოოდ ამასისმა ასეთი გამოსავალი მოიფიქრა: აპრიესს ჰყავდა ლამაზი ასული, სახელად ნიტეტისი. ამასისმა ბრძანა მისი ლამაზად გამოწყობა და გაგზავნა სპარსეთში. როდესაც კამბისმა მოტყუების ამბავი შეიტყო, იგი განრისხდა და ომი გამოუცხადა ეგვიპტეს.
ამასისი სპარსების შემოსევამდე გარდაიცვალა. როდესაც კამბისმა დაიპყრო ეგვიპტე, მან ბრძანა სამარხიდან ამასისის მუმიის ამოღება, კაწკეპვლა და დაწვა.
ლიტერატურა
კატეგორია:ეგვიპტის ფარაონები კატეგორია:ეგვიპტის ოცდამეექვსე დინასტიის ფარაონები კატეგორია:გარდაცვლილი ძვ. წ. 526
მათუთა
ქართლში ეწოდება ძაღლამარწყვა, კატამარწყვა, ძაღლყურძენა (ეს უკანასკნელი აგრეთვე რაჭაში); კახურად – მათუთელა; ქიზიყურად — ძაღლის თუთა; მესხურად – ძაღლმარწყვა, ძაღლის მარწყვი; თუშურად – ძაღლთჟოლა; მთიულურად – ძაღლის ჟოლო; მოხევურად – ძაღლიხილაი, ძაღლის ხუნწაი; ლეჩხუმურად – ძაღლიმაყვალა.
მახალაკიძეები (შუახევის მუნიციპალიტეტი)
მახალაკიძეები — სოფელი აჭარის ავტონომიურ რესპუბლიკაში, შუახევის მუნიციპალიტეტში (ოლადაურის თემი). მდებარეობს მდინარე ჩირუხისწყლის (აჭარისწყლის მარცხენა შენაკადი) ნაპირზე. ზღვის დონიდან 980 მ, დაბა შუახევიდან 20 კმ. 2002 წლის აღწერის მონაცემებით სოფელში ცხოვრობდა 591 კაცი. 2014 წლის აღწერის მონაცემებით სოფელში ცხოვრობს 315 კაცი.
სქოლიო
კატეგორია:შუახევის მუნიციპალიტეტის სოფლები
კუკის კუნძულები 2000 წლის ზაფხულის ოლიმპიურ თამაშებზე
კუკის კუნძულებმა ზაფხულის ოლიმპიურ თამაშებზე მეოთხედ იასპარეზა 2000 წელს, ავსტრალიის ქალაქ სიდნეიში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 2000 წლის ზაფხულის ოლიმპიურ თამაშებზე კატეგორია:კუკის კუნძულები ზაფხულის ოლიმპიურ თამაშებზე კატეგორია:ოკეანეთის ქვეყნები ზაფხულის ოლიმპიურ თამაშებზე
ალალი
ალალი (Falco columbarius) — ფრინველი შავარდნისნაირთა რიგისა. ალალის სხეულის სიგრძეა 30-35 სმ, წონა - 150-200 გრამი. დედალი მამალზე დიდია. ზურგი მუქი რუხი ფერისა აქვს, მუცელი წითური. ალალი გვხვდება ევროპის, აზიისა და ამერიკის ტყეებსა და ტყე-ტუნდრის ზონაში, აგრეთვე აზიის ველებსა და მთებში. ბუდეს იკეთებს ხეზე, კლდის ნაპრალებში, ბუჩქნარში ან მიწაზე. დებს 3-5 კვერცხს. ინკუბაციური პერიოდი 28 დღემდე გრძელდება. იკვებება უმეტესად პატარა ფრინველებით, რომლებსაც ფრენის დროს იჭერს, ჭამს მღრღნელებსა და მწერებსაც. ალალის ქვესახეობათაგან ზამთრობით საქართველოში გვხვდება ჩვეულებრივი და აღმოსავლეთციმბირული ალალი.
ლიტერატურა
კატეგორია:შავარდნები
Carinodrillia
Carinodrillia — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ველოსიპედების გამტაცებლები
ველოსიპედების გამტაცებლები (Ladri di biciclette) — ვიტორიო დე სიკას 1948 წლის ნეორეალისტური ფილმი. ფილმი მოგვითხრობს ისტორიას მთავარი გმირისა, რომელსაც მოჰპარეს ველოსიპედი. როლებს არაპროფესიონალი მსახიობები ასრულებენ. ფილმმა მიიღო ოსკარი, BAFTA და ოქროს გლობუსი, როგორც საუკეთესო უცხოენოვანმა ფილმმა.
სქოლიო
კატეგორია:1948 წლის ფილმები კატეგორია:იტალიურენოვანი ფილმები კატეგორია:იტალიური ფილმები კატეგორია:ვიტორიო დე სიკას ფილმები კატეგორია:ნეორეალისტური ფილმები კატეგორია:შავ-თეთრი ფილმები
ცხოველების ფერმა
მინი|ერთ-ერთი ქართული გამოცემის გარეკანი.
„ცხოველების ფერმა“ (Animal Farm) — ჯორჯ ორუელის სატირული ალეგორია საბჭოთა ტოტალიტარიზმზე. გამოიცა 1945 წელს. წიგნის მთავარი მოვლენები დაფუძნებულია სტალინის ეპოქის ამბებზე. ორუელი, რომელიც თავად იყო დემოკრატიული სოციალისტი და დამოუკიდებელი ლეიბორისტული პარტიის წევრი, აკრიტიკებდა სტალინსა და მის რეჟიმს და უნდობლობით იყო განწყობილი სტალინიზმის მიმართ, გამოიარა რა სამოქალაქო ომი ესპანეთში.
სიუჟეტი
ორუელის ნაწარმოებში საუბარია ცხოველებზე, რომლებმაც აჯანყება მოაწყვეს და ფერმიდან განდევნეს ადამიანები. მათ გადაწყვიტეს, საკუთარი მმართველობის სისტემა შექმნან და თავად მართონ ფერმა, მაგრამ, ამავე დროს, არანაირად არ დაემსგავსონ ადამიანებს. საერთო გადაწყვეტილებით, აკრძალული იყო ტანსაცმლის ჩაცმა, ადამიანივით საწოლზე წოლა, ფულის გამოყენება და სხვა ჩვევები, რომლებიც მხოლოდ ადამიანს ახასიათებს. მიუხედავად ამისა, დროთა განმავლობაში, ფერმა, განვითარებასთან ერთად, „ეცემოდა ადამიანის დონემდე“ და საბოლოოდ მისი ერთპიროვნულ მმართველს, ღორს სახელად „ნაპოლეონი“, უკვე ვერავინ არჩევდა ნამდვილი ადამიანებისგან.
ალეგორიები
მინიატიურა|120პქ|მარჯვნივ|ცხოველთა ფერმის დროშა. გადაჯვარედინებული ჩლიქი და რქა ალეგორიულად საბჭოთა სიმბოლოებს — ნამგალსა და უროს უკავშირდება
ნაწარმოების მთავარი პერსონაჟები ცხოველები არიან. ცხოველები და მოვლენები გაიგივებულია საბჭოთა კავშირში მიმდინარე ამბებთან. მაგალითად, ღორი ნაპოლეონი გაიგივებულია სტალინთან, რაზეც ორუელი პირდაპირ უთითებს 1945 წლის 17 მარტის წერილში გამომცემელთან.
ნაპოლეონი ცხოველების ფერმის ლიდერია აჯანყების შემდეგ. მისი პერსონაჟი დაფუძნებულია იოსებ სტალინის პიროვნებაზე. მას ჰყავს საიდუმლო პოლიცია, ძაღლების სახით, რომლებიც მას იცავენ. ნაპოლეონი დიქტატორად იქცევა და ცხოველების საზოგადოების თავდაპირველ კონცეფციას ცვლის. ცხენები ნაწარმოებში სიმბოლურად სამ სოციალურ კლასს განასახიერებენ. ქათმები, რომლებიც უკმაყოფილონი არიან იმით, რომ მათი ყველა კვერცხი უნდა გაიყიდოს, ალეგორიულად კულაკებსა და გლეხებს წარმოადგენენ, რომლებსაც საბჭოთა კავშირში პირადი საკუთრება ჩამოართვეს. გაუნათლებელი და დაბრიყვებული დაბალი ფენის სახით ნაწარმოებში გამოყვანილნი არიან ცხვრები, ხოლო კატები კი კრიმინალური სამყაროსა და რუსული მაფიის წარმომადგენლები არიან.
ცხოველების გარდა ნაწარმოებში სხვა სიმბოლოებიცაა, რომლებიც ალეგორიულად საბჭოთა კავშირს უკავშირდება. მაგალითად ასეთია ცხოველთა დროშა, რომელზეც გამოსახულია გადაჯვარედინებული რქა და ჩლიქი — საბჭოთა სიმბოლოების, ნამგალისა და უროს მსგავსად.
საინტერესო ფაქტები
„ცხოველების ფერმამ“ გავლენა იქონია როკ-ჯგუფ პინკ ფლოიდის ალბომზე Animals. ღორები, ძაღლები და ცხვრები, რომელთა შესახებ სიმღერებიც მთავარია ამ ალბომში, არიან „ცხოველების ფერმის“ მთავარი პერსონაჟები.
სქოლიო
კატეგორია:1945 წლის ლიტერატურული ნაწარმოებები კატეგორია:ინგლისური ლიტერატურა კატეგორია:ჯორჯ ორუელის ნაწარმოებები კატეგორია:ჯორჯ ორუელი კატეგორია:სატირული რომანები კატეგორია:დისტოპიური რომანები კატეგორია:პოლიტიკური რომანები კატეგორია:ინგლისური რომანები კატეგორია:ცენზურის მიერ აკრძალული წიგნები
The Who
The Who — ინგლისური როკ-ჯგუფი, ჩამოყალიბებული 1964 წელს. მისი კლასიკური შემადგენლობის წევრები იყვნენ ვოკალისტი როჯერ დოლტრი, გიტარისტი და ვოკალისტი პიტ ტაუნსენდი, ბას-გიტარისტი ჯონ ენტუისლი და დრამერი კით მუნი. The Who ივთვლება XX საუკუნის ერთ-ერთ გავლენიან ჯგუფად, მსოფლიო მასშტაბით 150 მილიონზე მეტი გაყიდული დისკით და ცნობილია საკონცერტო გამოსვლებით და სტუდიური ნამუშევრებით
The Who წარმოიშვა The Detours-ისგან, იქცა პოპ-არტის და მოდების სიმბოლოდ და სკანდალური რეპუტაცია შეიძინა სცენაზე ინსტრუმენტების მტვრევით. მათი პირველი სინგლი, „I Can't Explain“ მოხვდა ბრიტანეთის საუკეთესო ათეულში, რასაც მოჰყვა არანაკლებ წარმატებული „My Generation“, „Substitute“ და „Happy Jack“. 1967 წელს კოლექტივი გამოვიდა მონტერეის პოპ-ფესტივალზე და, აქტიური ტურნეების პარალელურად, გამოსცა შემდგომში აშშ-ის ათეულში მოხვედრილი „I Can See for Miles“. მათი მეოთხე ალბომი, 1969 წლის როკ-ოპერა Tommy, რომელშიც შედის სინგლი „Pinball Wizard“, სარგებლოდა კომერციული და კრიტიკოსთა შორის წარმატებით. ვუდსტოკის და უაიტის კუნძულის ფესტივალებზე გამოსვლით, ისევე, როგორც საკონცერტო ალბომით Live at Leeds, გამყარდა The Who-ს, როგორც პატივსაცემი როკ-ჯგუფის სახელი. წარმატებას მოჰყვა შემოქმედებითი სირთულეებიც. ჯგუფის სიმღერების ავტორი და კონცეპტუალისტი ტაუნსენდი ცდილობდა Tommy-ს ღირსეული გაგრძელების შექმნას. მან დაწერა Lifehouse, რომელიც დაუსრულებელი დარჩა, თუმცა Who's Next-ში, ჰიტური სინგლით „Won't Get Fooled Again“, შევიდა გამოუყენებელი სიმღერების ნაწილი. 1973 წელს ჯგუფმა გამოუშვა ახალი როკ-ოპერა, Quadrophenia, ხოლო 1975 წელს - Tommy-ს კინოვერსია. ფართო მსმენელის წინაშე კონცერტების გამართვის შემდეგ The Who-მ 1976 წელს აქტიური გამოსვლები შეწყვიტა. Who Are You 1978 წელს გამოიცა, მაგრამ ჯგუფის შეარყია მუნის გარდაცვალებამ.
კით მუნს კენი ჯოუნსი ჩაენაცვლა და The Who-მ განაახლა როგორც ალბომების ჩაწერა, ასევე კონცერტები. Quadrophenia-ს კინოადაპტირების და დოკუმენტური ფილმის „ბავშვები კარგად არიან“ შემდეგ ტაუნსენდი დაიღალა და ჯგუფი 1982 წელს დაიშალა. იგი დროდადრო კვლავ იკრიბებოდა, მაგალითად - 1985 წელს, Live Aid-ზე, 1989 წელს - 25 წლიანი იუბილეს აღსანიშნავად და 1996-1997 წლებში - Quadrophenia-ს იუბილესთვის. 1999 წელს მათ განაახლეს კონცერტების ტრადიცია, დრამერ ზაკ სტარკისთან ერთად. 2002 წელს ენტუისლი გარდაიცვალა და ახალ ალბომზე მუშაობა გადაიდო. ტაუნსენდმა და დოლტრიმ კვლავ განაგრძეს ჯგუფის სახელით გამოსვლა და 2006 წელს საბოლოოდ გამოუშვეს Endless Wire, რომელსაც სხვა სტუდიური ალბომი აღარ მოჰყოლია. თუმცა, მათ კვლავ განაგრძეს ტურნეების ჩატარება.
The Who-ს ძირითადი წვლილი როკ-მუსიკაში წარმოადგენს Marshall-ის ფირმის ტექნიკის კომბინირება, მძლავრი ხმოვანი სისტემენო. სინთეზატორის გამოყენება, ენტუისლის და მუნის შესრულების სტილები, ტაუნსენდის ფიდბეკის ეფექტები და მძლავრი აკორდების ტექნიკა და როკ-ოპერის ჟანრის ჩამოყალიბება. აღიარებულია, რომ მათ გავლენა მოახდინეს მძიმე და პანკ-როკზე, ისევე, როგორც მოდ-ჯგუფებზე. მათი სიმღერები კვლავ ფართოდ აღიარებულია.
წარმოშობა
The Who-ს დამაარსებლები, როჯერ დოლტრი, პიტ ტაუნსენდი და ჯონ ენტუისლი გაიზარდნენ ეკტონში (ლონდონი) და დადიოდნენ ადგილობრივ სკოლაში. ტაუნსენდის მამა, კლიფი, საქსოფონზე უკრავდა, ხოლო დედა, ბეტი, მეორე მსოფლიო ომის დროს მღეროდა სამეფო სამხედრო-საჰაერო ძალების ორკესტრთან. ორივეს მხრიდან წახალისებით, ბიჭუნა დაინტერესდა როკ-ენ-როლით. ტაუნსენდი და ენტუისლი დამეგობრდნენ ეკტონის სკოლაში და მოგვიანებით ჩამოაყალიბეს ტრადიციულ ჯაზზე ორიენტირებული ჯგუფი. ენტუისლი აგრეთვე უკრავდა ვალტორნაზე მიდლსექსის სკოლის სიმფონიურ ორკესტრში. როკ-მუსიკა ორივე იტაცებდა. ტაუნსენდს განსაკუთრებით უყვარდა კლიფ რიჩარდის სადებიუტო სინგლი „Move It“. ენტუისლი გიტარაზე დაკვრას ცდილობდა, მაგრამ დიდი თითების გამო ამას ვერ ახერხებდა და, დუეინ ედის დაკვრით შთაგონებულმა, გადაინაცვლა ბასზე. ვინაიდან საკრავს თავად ვერ ყიდულობდა, იგი სახლში საკუთარი ძალებით ააწყო. ეკტონის შემდეგ ტაუნსენდი გადავიდა ილინგის ხელოვნების კოლეჯში, რაც, მისი თქმით, The Who-ს ისტორიაში მნიშვნელოვან როლს თამაშობდა.
დოლტრი, ერთი კურსით უფროსი, ეკტონიდან შეპერდს-ბუშში გადავიდა, რომელიც უფრო მეტად მუშათა კლასის რაიონის სახელს ატარებდა. სკოლას ვერ მოერგო, შეუერთდა სხვადასხვა ბანდას და დაინტერესდა როკ-ენ-როლით. 15 წლის ასაკში იგი სკოლიდან გააგდეს და ბიჭუნამ დაიწყო მშენებლობაზე მუშაობა. 1959 წელს მან ჩამოაყალიბა The Detours, რომელიც The Who-დ გარდაიქმნა. ჯგუფი პროფესიონალური კონცერტებით გამოდიოდა, როგორც კორპორატიულ, ასევე საქორწინო საღამოებზე. დოლტრი პასუხისმგებელი იყო ჯგუფის ფინანსური საქმიანობის მართვაზე, ისევე, როგორც მუსიკალურ მხარეზე.
ენტუისლი დოლტრიმ შემთხვევით გაიცნო, როდესაც მუსიკოსი მიათრევდა ბას-გიტარას და The Detours-ში მიიწვია. 1961 წელს ბასისტის შეთავაზებით, გიტარისტი ტაუნსენდი გახდა, დოლტრი წამყვან გიტარაზე გადაერთო, ენტუისლი კვლავ ბასზე უკრავდა, ჰარი უილსონი დრამერი იყო, ხოლო კოლინ დოუსონი - წამყვანი ვოკალისტი. ისინი ასრულებდნენ The Shadows-ის და The Ventures-ის ინსტრუმენტულ მუსიკას, ისევე, როგორც პოპულარული მუსიკის სხვა ნიმუშებს და ტრადიციული ჯაზის კომპოზიციების ვერსიებს. დოლტრი ითვლებოდა ლიდერად და, როგორც ტაუნსენდი ამბობდა, „ყველაფერს საკუთარი სურვილის მიხედვით მართავდა.“ უილსონი 1962 წელს ჯგუფიდან წავიდა. მას დაგ სენდომი ჩაენაცვლა, თუმცა, იგი სხვა წევრებთან შედარებით უფროსი იყო, დაქორწინებული და უფრო დახვეწილი მუსიკოსი, რომელიც ნახევრად-პროფესიონალურად ორი წლის განმავლობაში გამოდიოდა.
ადრეული კარიერა
The Who-ს ახალი მენეჯერი პიტერ მიდენი გახდა. მან გადაწყვიტა, რომ ჯგუფის მოუხდებოდა მოდის მზარდი სუბკულტურის წარმომადგენლის იმიჯი. ეს სუბკულტურა ითვალისწინებდა მოდას, სკუტერებით გადაადგილებას და რიტმ-ენდ-ბლუზის, სოულის და ბიტ-მუსიკის ჟანრების აღრებას. თავდაპირველად მან ჯგუფს სახელი შეუცვალა და დაარქვა The High Numbers, აღჭურვა მოდებისთვის ტიპური ჩაცმულობით, მოუპოვა Fontana-ში მეორე და უფრო კეთილგანწყობილი შეფასებებით დასრულებული მოსმენა და დაწერა ტექსტები მათი პირველი სინგლის „Zoot Suit/I'm the Face“ ორივე მხარისთვის. აქედან პირველი სიმღერის მელოდია იყო The Dynamics-ის „Misery“ ხოლო მეორე აღებული იყო სლიმ ჰარპოს „I Got Love If You Want It“-იდან. მიუხედავად იმისა, რომ მიდენმა სცადა სინგლისთვის პოპულარობა მოეპოვებინა, იგი 50-ეულშიც არ მოხვედრილა და ჯგუფი დაუბრუნდა სახელ The Who-ს. შეიცვალა მათი სასცენო იმიჯიც - დოლტრიმ სცენაზე მიკროფონის სადენი აქცია შოლტად და ხშირად ხტებოდა მაყურებლებში; მუნი რიტმის შესრულების დროს ჯოხებს ჰაერში ისროდა; ტაუნსენდი გიტარით განასახიერებდა ავტომატს, დახტოდა სცენაზე და ხელების წრიულად ქნევით გიტარაზე აკორდებს იღებდა ან ხელებს აიშვერდა და იდგა შემდგომში „ჩიტკაცის“ პოზად წოდებულ მდგომარეობაში, ხოლო მისი გიტარა გამოსცემდა უკუკავშირის ეფექტს.
მიდენი ჩაანაცვლეს რეჟისორებმა - კიტ ლამბერტმა და კრის სტემპმა. თავად ეძებდნენ ახალბედა, უკონტრაქტო ჯგუფს, რომელზეც შექმნიდნენ ფილმს და ჯგუფი უილდსტოუნში (რომელიც მათთვის მუდმივ საკონცერტო ადგილად იქცა) ნანახი ჰყავდათ. ლამბერტს მოსწონდა ტაუნსენდი და მისი სამხატვრო განათლება და მას სიმღერების შექმნისკენ უბიძგა. აგვისტოში მან და სტემპმა Railway-ში გადაიღეს პრომო-ფილმი ჯგუფის და მაყურებლების მონაწილეობით. კოლექტივი შემდგომში გადაიხარა სოულის, რიტმ-ენდ-ბლუზის და Motown-ის სიმღერების შესრულებისკენ და შექმნა სლოგანი „მაქსიმალური რიტმ-ენდ-ბლუზი“ (Maximum R&B).
1964 წლის ივნისში Railway-ში გამოსვლის დროს ტაუნსენდმა შემთხვევით გატეხა გიტარის თავი. მაყურებლების სიცილზე პასუხად მან ინსტრუმენტი პირდაპირ სცენაზე დაამტვრია, შემდეგ სხვა გიტარა აიღო და გამოსვლა განაგრძო. შემდეგ კვირას ჩანდა, რომ მაყურებლებს იგივეს ხილვა სურდათ. მუნმა ააგდო დოლი და თვითგანადგურების ხელოვნება იქცა The Who-ს კონცერტების ნაწილად.
პირველი სინგლები და My Generation
1964 წლის მიწურულისთვის The Who-მ ლონდონის Marquee-ში გამოსვლებით პოპულარობა შეიძინა. მათი გამოსვლის აღტაცებული მიმოხილვა გამოქვეყნდა Melody Maker-ში. ლამბერტმა და სტემპმა ამერიკელი პროდიუსერ შელ ტელმის ყურადღება მიიქციეს (რომელიც The Kinks-ს პატრონობდა). ტაუნსენმა ამ დროისთვის დაწერა სიმღერა „I Can't Explain“ - განგებ ისეთ ჟღერადობით, როგორიც The Kinks-ს ჰქონდა, რამაც ტელმი დააინტერესა. მან ჯგუფის რეპეტიცია იხილა და შთაბეჭდილებების ქვეშ დარჩა, რასაც მოჰყვა კონტრაქტი მის საპროდიუსერო კომპანიასთან, ხოლო „I Can't Explain“ Decca Records-ის აშშ წარმომადგენლობას გადაეცა, რაც ნიშნავდა, რომ ჯგუფის ადრეული სინგლები ბრიტანეთში Brunswick Records-ზე გამოდიოდა, რომელიც ამ ქვეყანაში Decca-ს ამერიკელ კლიენტებს ბეჭდავდა. „I Can't Explain“ ჩაიწერა 1964 წლის ნოემბრის დასაწყისში, სტუდია Pye Studios, The Ivy League-ის ბეკ-ვოკალებით, ხოლო B-მხარეზე წარმოდგენილი იყო „Bald Headed Woman“, რომელშიც ჯიმი პეიჯი ფაზ-გიტარაზე უკრავდა.
„I Can't Explain“ მეკობრული რადიოების ეთერში პოპულარული გახდა (ასეთი იყო Radio Caroline). იმ პერიოდში მეკობრული რადიოები ჯგუფებისთვის დიდ როლს ასრულებდნენ, ვინაიდან ბრიტანეთში კომერციული რადიოსადგურები არ იყო, ხოლო BBC Radio საკუთარ ეთერში მცირე რაოდენობის პოპ-მუსიკას უშვებდა. ჯგუფმა უფრო მეტად გაითქვა სახელი, როდესაც გამოვიდა გადაცემაში Ready Steady Go! ლამბერტს და სტემპს დაავალეს „ტიპური მოზარდების“ პოვნა, რასაც მოჰყვა სტუდიაში ჯგუფის მუდმივი მაყურებლების მიწვევაც (კლუბიდან Goldhawk Social Club). სატელევიზიო გამოსვლის დადებითი შეფასების და მეკობრულ რადიოში მუდმივი როტაციის შედეგად სინგლი 1965 წლის დასაწყისში ჩარტებში მოხვდა და საბოლოოდ ათეულშიც შეაღწია. შემდეგი, „Anyway, Anyhow, Anywhere“, დაწერილი ტაუნსენდის და დოლტრის მიერ შეიცავს გიტარის ხმაურს (მაგალითად, მედიატორის აქეთ-იქით გასრიალების), გადამრთველის სხვადასხვა რეჟიმში გადაყვანის და აუდიო-უკუკავშირის, რომელიც იმდენად არატრადიციული იყო, რომ Decca-ს აშშ-ის წარმომადგენლობაში არ მოეწონათ. სინგლი ბრიტანეთში საუკეთესო ათეულში მოხვდა და გადაცემის Ready Steady Go! თემატურ კომპოზიციად იქცა.
დოლტრის არ მოსწონდა ლამბერტის მიერ დათანხმებით ორიგინალური მასალის მქონე ჰიტების შემქმნელ ჯგუფად გადაქცევა, ამიტომ რიტმ-ენდ-ბლუზური სიმღერების საკუთარი ვერსიები, რომლებიც ჩაიწერეს, გამოუცემელი დარჩა. გარდა ამისა, ჯგუფში ერთმანეთთან ახლოს არავინ მეგობრობდა, გარდა მუნის და ენტუისლის, რომლებიც ლონდონის დასავლეთ ნაწილში ღამის კლუბებს ხშირად სტუმრობდნენ. ჯგუფი პირისპირ შეხვდა სირთულეებს, როდესაც დანიაში სექტემბერში ტურნეს ატარებდა. ამ მოგზაურობის კულმინაცია იყო დოლტრის მიერ საპირფარეშოში გადაყრილი მუნის ამფეტამინი, რითაც კითს ძალიან აწყენინა. ბრიტანეთში დაბრუნების შემდეგ დოლტრი გააგდეს, მაგრამ დააბრუნეს იმ პირობით, რომ ჯგუფში იქნებოდა სრული დემოკრატია მისი ლიდერობის გარეშე. ამ პერიოდში მათ როუდ-მენეჯერად რიჩარდ კოული იქცა.
შემდეგი სინგლი, „My Generation“ გამოვიდა ოქტომბერში. ტაუნსენდმა იგი თავდაპირველად შექმნა, როგორც ნელი ბლუზი, მაგრამ რამდენიმე წარუმატებელი მცდელობის შემდეგ ის იქცა უფრო მძლავრ ნომრად ენტუისლის ბას-სოლოთი. ტაუნსენდი ინტერვიუებში ახსენებდა, რომ სტრიქონი „Hope I die before I get old“ არ უნდა აღიქვან პირდაპირი მნიშვნელობით. ჩარტში მაქსიმალური, #2 პოზიციით, „My Generation“ ჯგუფისთვის ბრიტანეთში ყველაზე წარმატებულ სინგლად იქცა. სასათაურო სადებიუტო ალბომი My Generation 1965 წლის ბოლოს გამოიცა. მასში, გარდა ტაუნსენდის მიერ შექმნილი ორიგინალური მასალისა, შეტანილია სასათაურო სიმღერა და „The Kids Are Alright“, ისევე, როგორც დოლტრის მიერ მოწონებული ჯეიმზ ბრაუნის რამდენიმე სიმღერის საკუთარი ვერსია, ჩაწერილი წლის დასაწყისში, სხვა სესიების დროს.
My Generation-ის შემდეგ ჯგუფს ჰქონდა უთანხმოება ტელმისთვის, რის შემდეგაც მათი კონტრაქტი ლეიბლი ნაადრევად შეწყდა. ამის საფუძველზე ტელმის დარჩა უფლება ორიგინალურ სტუდიურ ფირებზე, რის გამოც 2002 წლამდე ალბომი ხელახლა არ გამოცემულა. მათ კონტრაქტი გააფორმედ რობერტ სტიგვუდის ლეიბლთან Reaction და გამოსცეს „Substitute“. ტაუნსენდის თქმით, ეს სიმღერა იყო პიროვნულ კრიზისზე და წარმოადგენდა როლინგ სტოუნზის „19th Nervous Breakdown“-ის პაროდიას. იგი აგრეთვე იყო ჯგუფის პირველი სიმღერა, რომელშიც პიტი 12 სიმიან გიტარაზე უკრავდა. თუმცა, მის სინგლად გამოცემას ახლდა უსიამოვნება - B-მხარეზე წარმოდგენილი იყო „Instant Party“, ჩაწერილი ტელმის პერიოდში და უკანასკნელმა, სასამართლო საჩივარის საფუძველზე, გაყიდვიდან სინგლი ამოაღებინა. ახალი B-მხარე, „Waltz for a Pig“, ჯგუფმა The Graham Bond Organisation ორგანიზაციამ ჩაწერა ფსევდონიმით „The Who Orchestra“.
A Quick One და The Who Sell Out
ჯგუფის ფინანსური მდგომარეობის გამოსასწორებლად ლამბერტმა შეიმუშავა ისეთი შეთანხმება, რომლის მიხედვით ყოველი წევრი ვალდებული იყო, ახალი ალბომისთვის ორი სიმღერა დაეწერა. ენტუისლმა შექმნა „Boris the Spider“ და „Whiskey Man“ და ჯგუფში სიმღერის მეორე ავტორადაც იქცა. ალბომზე დამატებითი ათი წუთის შესავსებად ლამბერტმა დაწერა პიესა „A Quick One, While He's Away“. იგი წარმოადგენს გოგონას ისტორიას, რომლის საყვარელი სხვას ხვდება, სანამ სხვა ბიჭი წასულია. ალბომსაც A Quick One ეწოდა (აშშ-ში – Happy Jack) და ბრიტანეთის ჩარტმა დისკმა #4 პოზიციამდე მიაღწია. 1967 წელს მას მოჰყვა ადგილობრივ ხუთეულში მოხვედრილი სინგლი „Pictures of Lily“.
1966 წლისთვის Ready Steady Go! ეთერში აღარ გადიოდა, მოდების მოძრაობა შესუსტდა და აღარ იყო პოპულარული, ამიტომ ჯგუფი ლონდონის ფარგლებში ბევრ სხვა ჯგუფს ეჯიბრებოდა, რომელთა შორის იყვნენ Cream და The Jimi Hendrix Experience. ლამბერტი და სტემპი აცნობიერებდნენ, რომ აშშ-ში კომერციული პოპულარობა ჯგუფისთვის მნიშვნელოვანი იყო და შეუთანხმდნენ პრომოუტერ ფრენკ ბარსელონას, რომელმაც ჯგუფის ნიუ-იორკში ტურნეს ორგანიზება გაუწია. ამ გამოსვლებს, რომელთა ფარგლებში კვლავ ამსხვრევდნენ გიტარებს და დოლებს, წარმატება ჰქონდათ, რასაც მოჰყვა დიდი ტურნე აშშ-ში და მონტერეის პოპ-ფესტივალის ფარგლებში გამოსვლაც. თავად ჯგუფს - განსაკუთრებით მუნს - ჰიპების მოძრაობა არ მოსწონდა და ფიქრობდა, რომ მათი აგრესიული სასცენო გამოსვლა ფესტივალის მშვიდობიან ატმოსფეროსთან კონტრასტში იქნებოდა. შემსრულებელთა სიაში ჯიმი ჰენდრიქსიც იყო და ასევე სცენაზე საკუთარი გიტარის დამსხვრევას აპირებდა. ტაუსენდმა მას უხეშად მიმართა და დაადანაშაულა ამ მანერის მითვისებაში. მათ იკამათეს, თუ ვინ გავიდოდა სცენაზე პირველი და წილი The Who-ს ერგოდა. The Who ფესტივალზე ნაქირავები ტექნიკით გამოვიდა, ხოლო ჰენდრიქსის კუთვნილი სპეციალურად ბრიტანეთიდან ჩამოიტანეს - Marshall-ის მოწყობილობების ჩათვლით. ბიოგრაფ ტონი ფლეტჩერის თანახმად, ჰენდრიქსის ჟღერადობა უკეთესი იყო, ვიდრე The Who-სი. თუმცა, ფესტივალზე გამოსვლით ისინი გაიცნეს და „Happy Jack“ ადგილობრივ საუკეთესო 30-ეულში მოხვდა.